ОТЧЕТ ЗА ДЕЙНОСТТА НА НЧ „ ЗОРА-2001“

ЗА 2022г.

06.04.2022г. малките творци от село Мламолово отново показаха талантите си . Заедно с читалищния секретар направиха украса , пред Читалището по случай предстоящите Великденски празници

16.04.2022г. е християнския празник „ Цветница“ . Читалищния секретар Вяра раздаде на всички събрали се пред Читалището върбови клонки за здраве. По късно танцов клуб „ Асарско гиздило“ при НЧ „ ЗОРА-2001“ взе участие в пролетния празник пред Общината в гр. Бобов дол. С отличното си представяне те получиха заслужените аплодисменти.

25.04.2022г. „ Асарско гиздило“ взе участие във фестивала „ Червен , червен Великден“ в село Извор, общ. Радомир. Представиха се отлично и получиха своята отличителна награда.

05.05.2022г. НЧ „ ЗОРА-2001“ организира еднодневна екскурзия до Крива паланка и Осоговски манастир / Македония“. Група от 20 човека се насладиха на забележителности на Манастира.

14.05.2022г. е откриването на ІІІ-ти фолклорен фестивал „ Зелен ми, зелен Гергьовден“ . Село Мламолово грейна с багрите , ритъма и настроението на празничното събитие. Благодарение на фолклорните изпълнители и на Читалищния секретар и на прекрасните носии селото ни разцъфтя празнично. Участниците бяха над 450 между всички витаеше духът на приятелството .

01.06.2022г. НЧ“ ЗОРА-2001“ с. Мламолово отбеляза деня на детето. Празникът се състоя в много игри и танци от децата пред Читалището. Имаше и водещ който помагаше за настроението.

Читалищния секретар раздаде на всички деца лакомства и грамоти. По късно през деня ТК „ Асарско Гиздило“ взе участие и в тържественото отбелязване на деня на Ботев в гр. Бобов дол , пред НЧ „ Просвета“ кв. Миньор.

24.06.2022г. , група от с. Мламолово отбелязаха празника на билките „ Еньовден“с традиционното бране на билки преди изгрев слънце . По късно през деня посетиха и село Шатрово по случай празника на черешата.

26.06.2022г. , децата от селото показаха таланта си и в друго естество . Читалищния секретар организира турнир по футбол . Имаше и съдия , който стриктно следеше за головите попадения . Децата се представиха отлично .

02.07.2022г. , ТК „ Асарско Гиздило“ тръгна към морето за да вземе участие във фестивала „ Черноморски вечери“ гр. Черноморец. Получиха още едно отличие взеха първо място .

09.07.2022г. , в този типично земеделски район хората и днес почитат поминъка на дедите си и затова превръщаме началото на жътвата в истински празник. ТК „ Асарско гиздило“ при НЧ „ Зора-2001“ водена от Баба Янка взе участие .

16.07.2022г. ,НЧ „Светлина“ село Коняво отбеляза своята 100 годишнина . Танцовия състав при НЧ „Зора -2001“ взе участие в празника и поздрави всички жители на село Коняво с две шопски хора.

23.07.2022г. Танцов клуб „ Асарско гиздило“ при НЧ „ Зора-2001“ с. Мламолово се почерпи за своите успехи до сега в механа „ Яна“ гр . Бобошево . Настроението беше на високо ниво и си пожелаха още много , много успехи .

11.08.2022г. , нашето Читалище не спира да се обогатява и развива . Г-н Чаврагански е доказателство ,че има хора които са щастливи , когато раздават и даряват . Той направи дарение за етнографската сбирка , за което ние от НЧ „ Зора 2001“ благодарим от сърце и че точно нашето читалище избра да съхранява това богатство .

13.08.2022г. , група членове на НЧ „ Зора 2001“ заедно с читалищния секретар посети Сърбия , Бела паланка за фестивала на баницата . Всички станаха свидетели на различни баници . Обмениха опити и рецепти .

15.08.2022г. , се отбелязва християнския празник „ голяма Богородица“ група членове от НЧ „ Зора 2001“ взеха участие в традиционното приготвяне на курбан за здраве . Курбанът беше раздаден на жителите на селото за здраве.

20.08.2022г. , в село Мламолово се проведе традиционния събор на родовете. Танцовия клуб при НЧ „ Зора -2001“ поздрави гостите и местните жители с хора и песни.

10.09.2022г. , ТК „ Асарско Гиздило“ взе участие в Іви международен фестивал в гр. Бобов дол. С бурни аплодисменти те слязоха от сцената с широки усмивки. Взеха и заслужената си награда .

03.09.2022г. , група от село Мламолово заедно с Читалищния секретар отидоха на море в гр. Китен . Почивката беше заслужена .Спокойствието и доброто настроение бяха водещи.

21.09.2022г., ТК „ Асарско гиздило“ при НЧ „ Зора -2001“ пътува за Сърбия , за да вземе участие в седми международен фестивал „ Заиграй , запей и за пояс се хвани“. Представиха се достойно на сръбската сцена . Прибраха се с награда.

В Читалището беше направено ремонт на първия етаж , като мазетата под киносалона бяха основно ремонтирани и подредени. Има миньорски кът към автентичната сбирка.

01.10.2022г.

Днес, 01.10.2022г. – Покров Богородичен група членове на НЧ „Зора-2001“, с.Мламолово посетиха Ресиловския манастир в с. Ресилово. Запалиха свещичка и се помолиха за здраве.

11.10.2022г.

Днес в салона на НЧ „Зора-2011“ с. Мламолово се състоя здравна лекция. Бяха презентирани продукти за здравето и за дома. Пред всички присъстващи бяха презентирани продуктите, малцина си закупиха, а за всички имаше подаръци.

01.11.2022г.

Днес е Денят на Народните будители. Чит. секретар Вяра Георгиева за поредна година събра децата от с. Мламолово в читалището и им разказа за нашите будители.

Спретна им и игра с портрети и децата трябваше да познават кой кой е и с какво е известен. Малчуганите много се забавляваха.

15.11.2022г.

Днес етнографката сбирка на НЧ „Зора-2011“ имаше посетители – любознателните дечица от ДГ „Миньор“ гр. Бобов дол с директор г-жа Катя Симеонова.

Децата разглеждаха експонатите и слушаха с интерес обясненията и разказите на чит. секретар Вяра Георгиева.

Тя им разказа за сечивата, с които бабите и дядовците ни са обработвали земята. Децата задаваха неуморно въпроси, а Вяра още по-неуморно им отговаряше.

09.12.2022г.

Подготовка за Коледа.

Днес в читалището бе направен макет, изобразяващ Рождество Христово. Идеята беше на чит. секретар Вяра Георгиева, а за направата му помогнаха Сашо Наумов и Татяна Страхилова, на които дължим огромни благодарности. Този макет събира погледите на минувачите. Те се спираха дори за снимки.

21.12.2022г.

Днес чит. секретар Вяра Георгиева с помощта на баба Янка посетиха ДГ „Миньор“, гр. Бобов дол с директор г-жа Катя Симеонова, и пресъздадоха Бъдни вечер – един от най-светлите християнски празници.

С децата от ДГ бяха едно голямо семейство, което се е събрало около трапезата, очакващо раждането на Божия син.

Гост беше адв. Елза Величкова – кмет на общ. Бобов дол. Тя и всички родители, които присъстваха, останаха очаровани.

Имаше и трапеза, за която се беше погрижила баба Янка.

25.12.2022г.

Дядо Коледа в читалище „Зора-2001“ с. Мламолово.

Чит. секретар Вяра Георгиева се погрижи всички жители на селото да разберат, че Дядо Коледа ще пристигне в читалището и ще раздава подаръци. За пристигането на Дядо Коледа се погрижи Ива Димитрова, жител на с. Мламолово.

Добрият старец раздаде подаръци на послушните деца. Всички си направиха снимки за спомен.

28.12.2022г.

НЧ „Зора-2011“ с. Мламолово организира Новогодишен банкет в ресторанта в с. Големо село. На банкета присъстваха близо 100 човека. Всички много се веселиха, танцуваха и пяха. За настроението се погрижи оркестър от с. Крайници.

Вяра Георгиева беше помислила за новогодишна питка с късмети. Имаше и томбола.

Изпратихме старата година с песни и танци.